जगत बसुमतारी बिथाङा अलंबार मुगानि सासे मुंदांखा मिथिंगायारि खन्थाइगिरिमोन। प्रमद चन्द्र ब्रह्मनि समनि खन्थाइगिरिखाय बिथां गेदेमाखौ “अलंबार मुगा” नि खन्थाइगिरि होननानै मन’रन्जन लाहारी गेदेमाया गावनि बर’ थुनलाइनि जारिमिनाव लिरदों। 1933 मायथाइनि आगष्ट दानखालि कक्राराझार जिल्लानि दतमा हालामाव जोनोम मोनदोंमोन जानागौ। नाथाइ बिथाङा बे हालामखौ नागारनानै आथिखालनि बागसा जिल्लानि मुसलपुर हालामाव रायजो जानो नबथि लुहैदोंमोन। बेनि उनाव बहाबा बारस्लायबावदोंमोन नामा बुंनो हाया। बिथांनि खन्थाइफोरा “सनाखि बिजाब” (1968), खन्थाइ बिहुं (1978) सेबखां जादोंमोन। बिथांनि खन्थाइफोरा जादों – उदां बोथोर, फानफेवालि दाउ, दाउखौऔ आरो बैसागु। मन’रन्जन लाहारी गेदेमाया बिथांनि बागै ओरै बुंदों- बियो मिथिंगानि खन्थाइगिरि। बियो मिथिंगानि दाउ- दाउसिन आरो अरन महरखौ गहेना होनानै फोरमायनो गोरोंमोन। थारैनो बिथाङा सिम्बलिक खन्थाइगिरिमोन होननानै जों बुंनो हागौ।